b"\n_START_ARTICLE_\nSerral de Lavern\n_START_PARAGRAPH_\nEl Serral de Lavern \xc3\xa9s un tur\xc3\xb3 situat al Pened\xc3\xa8s.\n_START_SECTION_\nDescripci\xc3\xb3\n_START_PARAGRAPH_\nPertany a la Serralada Litoral i \xc3\xa9s una prolongaci\xc3\xb3 de les Serres de l'Ordal, al municipi de Subirats. _NEWLINE_Al vessant sud hi ha la riera de Sant Sebasti\xc3\xa0 i al vessant nord hi ha la Font de Ca l'Olivella o la Font Clara, just a l'encreuament amb el tur\xc3\xb3 de La Gu\xc3\xa0rdia. _NEWLINE_El Serral est\xc3\xa0 situat just al davant del poble penedesenc de Lavern i de la barriada d'Els Rocs. Una de les curiositats m\xc3\xa9s destacables del tur\xc3\xb3, a part de les excel\xc2\xb7lents vistes sobre la plana del Pened\xc3\xa8s i Montserrat \xc3\xa9s la quantitat de f\xc3\xb2ssils del Mioc\xc3\xa8 que s'hi troben."